Document ID: /roh_data/filtered/swiss_laws_in_ROHinterleaved.jsonl.gz/4663

This text was translated from FR into Rumantsch Grischun.

L’interpellation et la question chargent le Conseil fédéral de fournir des renseignements sur une affaire touchant la Confédération. En règle générale, le Conseil fédéral répond au plus tard à la session suivante. L’interpellation et la question peuvent être déclarées urgentes. Une interpellation est réputée liquidée lorsque la discussion demandée par son auteur a eu lieu ou que le conseil a refusé d’y procéder. La question n’est pas traitée au conseil; elle est réputée liquidée lorsque le Conseil fédéral y a répondu.

Cun ina interpellaziun u cun ina dumonda vegn il Cussegl federal supplitgà d’infurmar davart fatschentas da la Confederaziun. Il Cussegl federal respunda per regla fin a la proxima sessiun. Ina interpellaziun u ina dumonda po vegnir declerada sco urgenta. Ina interpellaziun è liquidada, sche la discussiun che l’interpellant ha pretendì ha gì lieu en la chombra u sche la chombra ha refusà la discussiun. Ina dumonda na vegn betg tractada en la chombra. Ella è liquidada tras la resposta dal Cussegl federal.